### 3.     Beslutning om anlægsbevilling til koordinerende arbejder med ledningsejere i 2019

**Åbent**

Sagsnr.: 326-2018-37309       J.nr.: 05.01.08           Dokumentnr.:
326-2018-309349

**Sagstype**

Beslutning.

**Resume og sagens baggrund**

På investeringsoversigten for 2019 er der afsat et
rådighedsbeløb på 2,272 mio. kr. til koordinerende arbejder med ledningsejere.
Der søges om anlægsbevilling til koordinerende arbejder med ledningsejere
svarende til det samlede rådighedsbeløb på 2,272 mio. kr.

**Indstillinger**

Direktøren indstiller, at der gives en anlægsbevilling på i
alt 2,272 mio. kr. finansieret af rådighedsbeløbet til koordinerende arbejder
med ledningsejere i 2019.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

På investeringsoversigten for 2019 er der afsat et
rådighedsbeløb på i alt 2,272 mio. kr. til koordinerende arbejder med
ledningsejere. Der søges en anlægsbevilling til betaling af Kalundborg Kommunes
fortsatte andel af igangværende og forestående ledningsarbejder forestået af
specielt Kalundborg Forsyning A/S, men også øvrige vand- og varmeforsyninger.
Arbejderne udføres ofte af private entreprenører, hvor kommunen med fordel
indgår i samarbejder om materialer og asfalt- og belægningsarbejder med videre.

[adresse] andel består typisk af asfaltarbejder
samt udskiftning af regnvandsbrønde og stikledninger.

En del af bevillingen (cirka 300.000 kr.) er reserveret til
at kunne anvendes i forbindelse med anlæg af ny vej ved [adresse] i
tilknytning til vejprojektet mellem [adresse] og [adresse], jævnfør
Kommunalbestyrelsens beslutning den 28. november 2018. Herudover kan der
afhængigt af tilbudsindhentningen vedrørende renoveringen af [adresse] blive
brug for at lade en del af anlægsbevillingen indgå i dette.

Anlægsarbejderne forventes udført i 2019.

**Økonomiske konsekvenser**

Der er afsat et rådighedsbeløb på i alt 2,272 mio. kr. i
2019 til koordinerende arbejder med ledningsejere. Det bemærkes, at restrådighedsbeløbet
herefter udgør 0 kr.

[adresse] bemærkninger er indarbejdet i sagen.